Llythyr templed

Annwyl Aelod o Senedd Cymru

Ysgrifennaf atoch fel un o'ch etholwyr i dynnu sylw at bwysigrwydd sicrhau bod Cynllun Ffermio Cynaliadwy y dyfodol yn cynnwys rhyw fath o gap talu ac wedi'i ddylunio er mwyn canolbwyntio cefnogaeth ar ffermydd teuluol.

Mae Cynllun y Taliad Sylfaenol (BPS) cyfredol yn cyflwyno gostyngiadau mewn taliadau ar gyfer taliadau fferm uwch a chyfyngiad terfynol ar y swm y gall ffermwr ei hawlio (‘taliadau ailddosbarthu’).

Mae system Cynllun y Taliad Sylfaenol hefyd yn lleihau taliadau ar gyfer ffermydd ag ardaloedd mwy o faint ac yn cynyddu faint o arian y mae ffermydd llai a chanolig yn ei dderbyn.

Nid oes gan wledydd eraill yn y DU systemau o'r fath, sy'n golygu nad oes cyfyngiad ar faint o arian y gall tirfeddianwyr mawr ei hawlio, a dim ffocws penodol ar ddarparu cyllid ar gyfer y ffermydd teuluol sy'n gwneud y cyfraniadau mwyaf i'n cymunedau.

Yn y cyfamser, mae'r UE yn diwygio polisïau er mwyn annog capio taliadau a chyflwyno taliadau ailddosbarthu i fynd i'r afael yn well ag anghenion incwm ffermydd llai a chanolig eu maint.

Mae Llywodraeth Cymru wedi gwrthod ymrwymo i gynnal unrhyw fath o gap talu neu daliad ailddosbarthu, sy'n golygu y gallai cynllun y dyfodol arwain at gymryd arian oddi wrth ffermydd teuluol sy'n gweithio'n galed a'i roi i dirfeddianwyr ac elusennau mawr - neu hyd yn oed pobl y tu allan i Gymru

Rwy'n credu y byddai hyn yn gam am nôl ar gyfer cymdeithas Cymru ac felly rwy'n ysgrifennu i ofyn i chi annog Llywodraeth Cymru a chyd-aelodau' o’r Senedd i sicrhau bod cynllun talu’r dyfodol yn cynnwys system capio a thaliad ailddosbarthu ochr yn ochr â meini prawf ffermwyr actif trylwyr er mwyn amddiffyn a hybu ffermydd teuluol bach a chanolig sy'n ffurfio'r mwyafrif helaeth o fusnesau ffermydd Cymru.

Yr eiddoch yn gywir,

[Enw a chyfeiriad]